May Balisidya

May Lenna Balisidya Matteru, nada en Dodoma o 10 de maio de 1947 e finada o 27 de decembro de 1987, foi unha escritora de Tanzania en lingua suahili.

Traxectoria
Logo de facer os estudos primarios e secundarios na súa vila natal, en 1970 licenciouse en Artes na Universidade de Dar es Salaam, e en 1978 rematou un mestrado en Literatura Oral pola mesma institución. Entre 1977 e 1987 foi lectora no departamento de Kiswahili desa mesma universidade, e en novembro de 1987 doutorouse en Literatura africana pola Universidade de Wisconsin-Madison.

En 1971 foi elixida para o Baraza la Kiswahili la Taifa, institución de Tanzania encargada de regular e promover o suahili; ocupou a vicepresidencia do consello durante dous mandatos.

Morreu por mor dun cancro.

Obra
 Shida (novela) 
 Ayubu (teatro)
 Tujifunze Kusoma (literatura infantil)

Notas

Categoría:Nados en 1947
Categoría:Nados en Tanzania
Categoría:Finados en 1987
Categoría:Alumnos da Universidade de Dar es Salaam
Categoría:Alumnos da Universidade de Wisconsin-Madison
Categoría:Profesores da Universidade de Dar es Salaam
Categoría:Escritores de Tanzania
Categoría:Escritores en lingua suahili